Vrou eers ure later vir slangbyt behandel | Maroela Media
Vrou eers ure later vir slangbyt behandel
'n KwaZulu-Natalse vrou moes gister na 'n hospitaal gehaas word nadat sy op 'n plaas naby Appelsbosch deur 'n slang gepik is, maar dit eers ure later agtergekom het.
Werner Vermaak, woordvoerder van ER24, het gesê paramedici is omstreeks 13:00 na die plaas ontbied. Hulle het die 36-jarige vrou daar in erge pyn aangetref. Haar been en enkel was geswel.
"Die vrou het aan paramedici gesê sy het vroeër die dag 'n skielike pyn in haar enkel gevoel, maar nie mediese hulp daarvoor gesoek nie. Toe paramedici haar ondersoek, het hulle twee bytmerke aan haar enkel gevind," het Vermaak gesê. Die vrou is op die toneel behandel voordat sy na die Midlands mediese sentrum gehaas is.
"Dit is nie duidelik watter soort slang die vrou gebyt het nie, aangesien sy nie die slang gesien het nie," het hy gesê.
'Smokkelaar' probeer glo doeanebeamptes omkoop
Drie kinders, nog twee sterf in gru-botsing
Vyf wenke vir mooi alledaagse grimering
Die berig skryfster praat van 'n vrou wat deur 'n slang gepik is. Maar verder in die berig van twee bytmerke aan haar enkel. Slange kan mense byt, maar nie pik nie. Hoenders, ganse, kalkoene, voels ens. kan mense wel pik.
Terwyl taalgebruik ter sprake is Chris, kan jy gerus daarop let dat die woord 'skrywer' geld vir manlik en vroulik. Voorts sou dit op die manier waarop jy dit gesê het 'berig' 'skryfster' een woord wees want dit is een begrip. Die woord 'skryfster' word nie gebruik in die Afrikaanse taal nie. Wanneer jy op sg foute wys, moet jy onberispelik wees. Ek sou 'pik' nie as verkeerd ag nie want dit dui op die tipe van beweging wat uitgevoer word.
Chris die berig is 100% reg geskryf. Dalk moet jy net eers ñ verklarende woordeboek vat en lees. Dit sal nie skade doen nie.
die vrou kon dood gewees het en julle gaan aan oor korrekte taalgebruik…
jaco, as jy sou dink dat ons stry terwyl sy hulp moet kry is jy hopeloos verkeerd. Sy ìs gehelp lank voor die stryery begin het.
Byt of pik hang af van die tipe slang! Slange wat hul prooi versmoor byt!
Good grief wat is die verskil? Punt is!!!! Kyk uit vir slange.
Maak jul kinders bewus van die algemeenste slange in julle omgewing. Leer hulle om oop ogies te loop en nie net goed soos klippe en takke op te tel nie. Leer hulle ook die gevare van slange.
Moenie slange dood maak nie – hulle dien 'n groot doel in die Natuur.
Spreektaal. Dalk moet ons sê sy is deur 'n slang geprik, ha ha.
Ek dink 'n mamba pik en 'n pofadder byt.
Reg · 3 jare gelede
Almal kla oor taal gebruik- shame.
Kan iemand vir ons sê, hoe dit met die vrou gaan?Dit is tog belanriker .
Die vrou se enkel is geswel.
Die vrou met die geswelde enkel verduur pyn.
Die vrou met die geswelde enkel wat pyn verduur het is suksesvol behandel daarvoor.
Jano · 3 jare gelede
Hahahehe…..die slang op die foto het nie eers tanne …sorry tande nie
Dit lyk of die slang op die foto lag, Janna ….sorry Jano.
My vrou pik ook so dan en wan……..
Diana se vrou pik ook so dan en wan….
Dolla · 3 jare gelede
Nog nooit in my lewe n gans teëgekom wat pik nie. Hy knyp jou behoorlik pers met daardie snawel van hom.
Siener van Melbourne · 3 jare gelede
Hierdie slang op die foto het nie tande nie so hy kan nie pik of byt nie. Hy "gum" jou. So dokter,hierdie slang is onskuldig,rerig.